Dan wara li ġie żvelat li Direttur tad-Dipartiment tas-Sajd kienet qed tixxaħħam mis-sajd illegali tat-tonn Il-Kummissarju Ewropew għas-Sajd Karmenu Vella kkundanna bl-aħrax il-prattiċi illegali għas-sajd tat-tonn u dan wara dak żvelat minn investigazzjoni Spanjola li implikat ukoll lid-Direttur tad-Dipartiment tas-Sajd Andreina Fenech Farrugia. Fi stqarrija, ppubblikata llum waranofsinhar, il-Kummissarju Vella saħaq li dak żvelat jikser mhux biss il-liġijiet Ewropej iżda anke dawk internazzjonali. Kien għalhekk li insista li l-Kummissjoni tieħu bis-serjetà dawn ir-rapporti u bħalissa tinsab f'diskussjoni mal-awtoritajiet Maltin. Huwa qal li l-Kummissjoni Ewropea tinsab ukoll f’kuntatt mal-awtoritajiet nazzjonali kif ukoll ma’ awtoritajiet oħra, fosthom il-Europol u lesta toffri l-assistenza kollha tagħha. Aqra aktar: